**Nota informativă**

**la proiectul dispoziției Guvernului cu privire la aprobarea Regulamentului Comisiei specializate în cadrul Consiliului național pentru drepturile omului coordonată de către Ministerul Muncii și Protecției Sociale**

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Proiectul de dispoziție a Guvernului cu privire la aprobarea Regulamentului Comisiei specializate în cadrul Consiliului național pentru drepturile omului coordonată de către Ministerul Muncii și Protecției Sociale, a fost elaborat de către Ministerul Muncii și Protecției Sociale. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul a fost elaborat în temeiul art.7 lit.k) Din Legea nr.136/2017 cu privire la Guvern și conform Deciziei nr.1 din 25 august 2022 al ședinței Consiliului național pentru drepturile omului.  În acest context, pentru implementarea prevederilor Deciziei nr.1 din 25 august 2022 al ședinței Consiliului național pentru drepturile omului este necesară aprobarea Regulamentului Comisiei specializate în cadrul Consiliului național pentru drepturile omului coordonată de către Ministerul Muncii și Protecției Sociale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislația Uniunii Europene** |
| Proiectul în cauză nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
| Prin intermediul proiectului dat, se propune aprobarea Regulamentului Comisiei specializate în cadrul Consiliului național pentru drepturile omului coordonată de către Ministerul Muncii și Protecției Sociale.  Comisia specializată reprezintă mecanismul instituțional pentru coordonarea și monitorizarea implementării următoarelor tratate: Carta Socială Europeană, Convenția Consiliului Europei pentru prevenirea și combaterea violenței împotriva femeilor și a violenței domestice (Convenția de la Istanbul), Pactul Internațional privind drepturile economice, sociale și culturale (ICESCR), Convenția privind Eliminarea tuturor Formelor de discriminare împotriva femeilor (CEDAW), Convenția pentru drepturile persoanelor cu dizabilități (CRPD), Convenția privind drepturile copilului CRC).  Regulamentul conține prevederi privind misiunea, obiectivele și atribuțiile Comisiei, stabilind și componența, drepturile și obligațiile membrilor precum și procedura de desfășurare a ședințelor.  Președinția va fi asigurată de Secretarul de stat al Ministerului Muncii și Protecției Sociale pe domeniul de competență al căruia țin scopurile tratatelor, iar ședințele Comisiei se convoacă la necesitate, dar nu mai rar decât de două ori pe an.  Pentru a asigura protecția drepturilor și libertăților fundamentale ale omului și realizarea angajamentelor internaționale ale Republicii Moldov, se propune intrarea în vigoare a actului normativ la data publicării, conform art.56 alin (3) din Legea nr.100/2017 cu privire la actele normative. |
| **5. Fundamentarea economico-financiară** |
| Proiectul de dispoziție propus spre examinare nu necesită cheltuieli suplimentare din bugetul de stat. |
| **6. Modul de încorporare a actului în cadrul normativ în vigoare** |
| Nu vor fi operate modificări la cadrul normativ în vigoare. |
| **7. Avizarea şi consultarea publică a proiectului** |
| În vederea respectării prevederilor Legii nr. 239/2008 privind transparența în procesul decizional, și ale Legii nr.100/2017 cu privire la actele normative, Ministerul Muncii și Protecției Sociale a publicat anunțul pentru inițierea elaborării proiectului la data de 06.04.2023, pe platforma guvernamentală [www.particip.gov.md](http://www.particip.gov.md) la linkul: [https://particip.gov.md/ro/document/stages/\*/10307](https://particip.gov.md/ro/document/stages/*/10307) |
| **8. Constatările expertizei anticorupție** |
| Proiectul nu necesită expertiza anticorupție de Centrul Național Anticorupție. |
| **9. Constatările expertizei de compatibilitate** |
| Proiectul de decizie nu are ca scop armonizarea legislației naționale cu legislația Uniunii Europene, respectiv nu este supus expertizei de compatibilitate. |
| **10. Constatările expertizei juridice** |
| Proiectul va fi supus expertizei juridice de către Ministerul Justiției. |
| **11. Constatările altor expertize** |
| Proiectul va fi avizat de autoritățile competente. |

**Secretar General Alexandru IACUB**